|  |
| --- |
| **ΠΟΛΙΤΙΚΗ ΠΟΙΟΤΗΤΑΣ** |

Ο κύριος στόχος μας είναι να παρέχουμε στους Πελάτες μας ασφαλή προϊόντα που να ικανοποιούν πλήρως τις απαιτήσεις τους και να καλύπτουν τις προσδοκίες τους. Η Ποιότητα και η Ασφάλεια είναι σημαντικοί παράγοντες κατά την προμήθεια, παραγωγή και προώθηση των προϊόντων μας.

H διασφάλιση της Ποιότητας και της Ασφάλειας είναι μια συνεχής και αυστηρά καθορισμένη διαδικασία, που εξασφαλίζει την επιτυχή παρουσία της Εταιρίας στην αγορά. Ο σεβασμός προς τις απαιτήσεις των Πελατών μας και η προσφορά υψηλής ποιότητας προϊόντων φιλικών προς το περιβάλλον καθιστούν την ΠΡΟΚΟΣ Α.Ε. μοναδική στον χώρο των ειδών πάρτυ.

Η ΠΡΟΚΟΣ Α.Ε. εφαρμόζει, συντηρεί και συνεχώς επικαιροποιεί ένα ενοποιημένο Σύστημα Διαχείρισης το οποίο ικανοποιεί τις απαιτήσεις των προτύπων ISO 9001, ISO 22000 και BRC.

Σε αυτό το πλαίσιο, η Εταιρία δίνει μεγάλη έμφαση στα πιο κάτω :

* Αξιολόγηση των απαιτήσεων και προσδοκιών των Πελατών και τεκμηρίωση της συμμόρφωσης προς αυτές.
* Εξασφάλιση ότι όλα τα προϊόντα που παράγει και εμπορεύεται η Εταιρία είναι ασφαλή και σύμφωνα με τις απαιτήσεις της Εγχώριας και Ευρωπαϊκής νομοθεσίας, καθώς και τις νομοθεσίες των χωρών στις οποίες διαθέτει τα προϊόντα της και τα αφορούν, στα πλαίσια ενός συνεχώς μεταβαλλόμενου και εξελισσόμενου νομοθετικού περιβάλλοντος.
* Εξασφάλιση ότι η ποιότητα των προϊόντων είναι πάντα σταθερή και σύμφωνη με τις προδιαγραφές που καθορίζονται με βάση τα πιο πάνω.
* Αποτελεσματικότητα της ομάδας ασφάλειας τροφίμων της ΠΡΟΚΟΣ Α.Ε., η οποία ενημερώνεται έγκαιρα για αλλαγές σε δεδομένα που επηρεάζουν την ασφάλεια των υλικών και προϊόντων που προορίζονται να έρθουν σε επαφή με τα τρόφιμα. Η ομάδα αυτή εξασφαλίζει, εφαρμόζει και διατηρεί αποτελεσματική επικοινωνία με το προσωπικό για τις συνθήκες οι οποίες επηρεάζουν την ασφάλεια των υλικών και προϊόντων αυτών, καθώς και με τους Προμηθευτές, Πελάτες και λοιπά ενδιαφερόμενα μέρη, σχετικά με θέματα που αφορούν την ασφάλεια τροφίμων.
* Παρακολούθηση όλων των κρίσιμων σημείων και των προαπαιτούμενων προγραμμάτων, τα οποία έχουν προκύψει από τη Μελέτη HACCP.
* Μελέτη, ανάλυση και εν τέλει ελαχιστοποίηση των κινδύνων στο εργασιακό περιβάλλον. Η Εταιρία μας προσπαθεί να βελτιώνει συνεχώς τον εξοπλισμό, τις εγκαταστάσεις και τη δραστηριότητά της, ώστε να προσφέρει ένα εργασιακό περιβάλλον ασφαλές, υγιεινό και λειτουργικό στους εργαζόμενούς της.
* Μια πολιτική για την καταπολέμηση της δωροδοκίας έχει αναπτυχθεί για να εξασφαλιστεί ότι Εταιρία μας λειτουργεί στα πλαίσια της εμπορικής ηθικής και των νόμων. Αυτή η πολιτική απαγορεύει την αποδοχή δώρων, πληρωμών ή άλλων παροχών σε οποιαδήποτε μορφή, άμεσα ή έμμεσα, από οποιονδήποτε εργαζόμενο της Εταιρίας. Η ΠΡΟΚΟΣ Α.Ε. δεσμεύεται για την πλήρη συμμόρφωση με τους νόμους και κανονισμούς, συμπεριλαμβανομένων εκείνων που αφορούν την καταπολέμηση της διαφθοράς και της δωροδοκίας. Όπου κρίνεται σκόπιμο, η ΠΡΟΚΟΣ Α.Ε. δεν θα διστάσει να συνεργαστεί με τις Αρχές σχετικά με τα εικαζόμενα ή αποδεδειγμένα αδικήματα. Η Εταιρία μας ζητά και από τους Προμηθευτές της να ασκούν τις δραστηριότητές τους στα πλαίσια της εμπορικής ηθικής, χωρίς κανένα είδος δόλιας επιχειρηματικής πρακτικής. Ενδείξεις διαφορετικής συμπεριφοράς μπορεί να προκαλέσουν προσωρινή παύση της συνεργασίας με την επιχείρηση έως ότου αποσαφηνιστεί η κατάσταση. Σε περίπτωση που υπάρξουν αποδεικτικά στοιχεία που να επιβεβαιώνουν τις αρχικές ενδείξεις, αυτό μπορεί να οδηγήσει σε μια συνολική διακοπή της επιχειρηματικής σχέσης.
* Μία πολιτική για την Προστασία των Προσωπικών Δεδομένων έχει αναπτυχθεί για να εξασφαλιστεί ότι Εταιρία μας λειτουργεί εντός του σχετικού νομικού πλαισίου. Η πολιτική αυτή αφορά τους εργαζόμενους όλων των Τμημάτων που διαχειρίζονται Δεδομένα Προσωπικού Χαρακτήρα στο πλαίσιο εκτέλεσης των εργασιακών τους δραστηριοτήτων και δεσμεύει κάθε φυσικό ή νομικό πρόσωπο που παρέχει στην Εταιρία υπηρεσίες που άπτονται της επεξεργασίας Προσωπικών Δεδομένων.
* Εξασφάλιση ότι η παρούσα πολιτική εφαρμόζεται μέσω των Διαδικασιών Διασφάλισης Ποιότητας και Ασφάλειας, οι οποίες αξιολογούνται και τα σχετικά αποτελέσματα αναλύονται και χρησιμοποιούνται για την συνεχή βελτίωση της λειτουργίας της Εταιρίας.
* Αξιολόγηση των κινδύνων και ευκαιριών που παρουσιάζονται και αντιμετώπιση / εκμετάλλευσή τους με στόχο την διαρκή βελτίωση της συνολικής απόδοσής της Εταιρίας.
* Εξασφάλιση των απαιτούμενων πόρων για τη διατήρηση και επικαιροποίηση του ενοποιημένου Συστήματος Διαχείρισης.
* Ως Ελληνική επιχείρηση η εταιρία έχει εντάξει στους στόχους της την προσπάθεια για την ανάδειξη και την προώθηση του σύγχρονου, επιχειρηματικού και παραγωγικού πολιτισμού της χώρας μας. Στα πλαίσια αυτά συμμετέχει στην πρωτοβουλία ΕΛΛΑ-ΔΙΚΑ ΜΑΣ και πιστοποιείται ετησίως από την Eurocert με βάση το σχετικό Πρότυπο Απαιτήσεων. Ο ΥΔΠ έχει αναλάβει την ευθύνη της τήρησης των προϋποθέσεων για την πιστοποίηση αυτή.

Ο κάθε εργαζόμενος πρέπει να αντιληφθεί ότι είναι καθήκον του όχι μόνο να γνωρίζει και να σέβεται τις απαιτήσεις του Ενοποιημένου Συστήματος Διαχείρισης, αλλά και να συνεισφέρει ενεργά στην αναβάθμισή του έτσι ώστε η ποιότητα των προϊόντων και της εξυπηρέτησης των Πελατών να βελτιώνονται και το κόστος να μειώνεται.

Για τους λόγους αυτούς η Εταιρία προσπαθεί σταθερά να εξασφαλίζει στους εργαζόμενους καλές συνθήκες εργασίας, ένα ασφαλές εργασιακό περιβάλλον και τα απαραίτητα μέσα και εκπαίδευση για να κάνουν την εργασία τους σωστά και αποδοτικά.

Η διοίκηση προσπαθεί να διασφαλίζει ότι κάθε εργαζόμενος είναι ικανός να ανταπεξέλθει στις απαιτήσεις της εργασίας του χωρίς να διακινδυνεύει την υγεία του και εκείνη των συναδέλφων του, εκτιμώντας τις δυνατότητες και ικανότητές του και εξασφαλίζοντάς του την απαιτούμενη εκπαίδευση.

Στα πλαίσια αυτά η διοίκηση της Εταιρίας ενημερώνεται για τους εθνικούς και ευρωπαϊκούς νόμους και κανονισμούς Εργασιακής Υγιεινής και Ασφάλειας, και φροντίζει να τους λαμβάνει υπ’ όψιν της σε κάθε περίπτωση που προγραμματίζει ενέργειες που μπορεί να έχουν επιπτώσεις στην ασφάλεια των εργαζομένων ή των προϊόντων. Για τους λόγους αυτούς συνεργάζεται στενά με υπεύθυνο Τεχνικό Ασφαλείας και Ιατρό Εργασίας, με στόχο την εκτίμηση των κινδύνων και την προσπάθεια εξουδετέρωσής τους.

Επίσης φροντίζει να υπάρχουν οι κατάλληλες οδοί επικοινωνίας με όλο το προσωπικό, ώστε η μεν διοίκηση να έχει πλήρη γνώση όλων των θεμάτων που αφορούν την Υγιεινή και Ασφάλεια του προσωπικού, το δε προσωπικό να γνωρίζει τους εργασιακούς κινδύνους και τους τρόπους αντιμετώπισής τους.

Όλοι οι εργαζόμενοι πρέπει να φροντίζουν την υγεία και την ασφάλειά τους, καθώς και την υγεία και ασφάλεια των συναδέλφων τους. Πρέπει να ακολουθούν όλες τις οδηγίες της Εταιρίας που αφορούν τα θέματα αυτά και να αναφέρουν κάθε πιθανό ή υπαρκτό κίνδυνο στους προϊσταμένους τους ή στον Τεχνικό Ασφαλείας.

Ακόμη η διοίκηση φροντίζει ώστε το προσωπικό να έχει επίγνωση των κινδύνων για τα προϊόντα (φυσικούς, χημικούς, μικροβιολογικούς κινδύνους) και να έχει εκπαιδευτεί στο σωστό χειρισμό υλικών και προϊόντων, καθώς και στην ανάγκη φροντίδας της προσωπικής του καθαριότητας και υγιεινής, ώστε να αποφεύγονται οι κίνδυνοι αυτοί.

Στον μεσοπρόθεσμο προγραμματισμό της Εταιρίας περιλαμβάνεται και η υιοθέτηση ενός συστήματος διαχείρισης που θα συμβαδίζει με τις απαιτήσεις του προτύπου ISO 45001 και που θα εγγυάται τη συνεχή βελτίωση των συνθηκών Υγιεινής και Ασφάλειας στην Εταιρία.

Τέλος, η Εταιρία θεωρεί ως απόλυτα ελάχιστες τις απαιτήσεις του Κώδικα Δεοντολογίας της Ethical Trading Initiative : δεν χρησιμοποιεί παιδική εργασία, δεν χρησιμοποιεί καταναγκαστική, δεσμευτική ή μη ηθελημένη εργασία, επιτρέπει τον συνδικαλισμό, προσφέρει ένα περιβάλλον εργασίας που δεν θέτει σε κίνδυνο την υγεία των εργαζομένων, προσφέρει μισθούς αξιοπρεπούς διαβίωσης, δεν απαιτεί υπερβολικές ώρες εργασίας, δεν επιτρέπει τις διακρίσεις λόγω φύλλου, εθνικότητας, θρησκείας κ.λ.π., φροντίζει κατά το δυνατόν να προσφέρει μόνιμη εργασία και δεν επιτρέπει κανενός είδους κακομεταχείριση, παρενόχληση ή εκφοβισμό. Σε κάθε περίπτωση η Εταιρία φροντίζει για την διαφύλαξη των ανθρωπίνων δικαιωμάτων όλων όσων μπορεί να επηρεάζονται από τη λειτουργία της με οποιονδήποτε τρόπο. Τις αρχές αυτές τις θεωρεί ως ελάχιστη απαίτηση και από τους Προμηθευτές με τους οποίους συνεργάζεται.

Η συλλογική προσπάθεια, Εταιρίας και εργαζομένων, έχει σαν στόχο την συνεχή αναβάθμιση των λειτουργιών της Εταιρίας και την καλύτερη ικανοποίηση των Πελατών της, καθώς και την εξασφάλιση ειλικρινών και συνεπών σχέσεων με τους Προμηθευτές, συνεργάτες και όλα τα άλλα ενδιαφερόμενα μέρη (stakeholders) που επηρεάζονται από τη λειτουργία της και αποτελεί τον κεντρικό άξονα του Ενοποιημένου Συστήματος Διαχείρισης της Εταιρίας μας.

09-02-2022

ΕΚ ΤΗΣ ΔΙΕΥΘΥΝΣΕΩΣ